Decret 185/2005 sobre la denominació oficial del municipi del Fondó de les Neus
<div align=justify>
L’Ajuntament d’Hondón de las Nieves, en sessió plenària de 6 d’octubre de 2004, va sol·licitar el canvi del nom actual del municipi per la forma tradicional en valencià del Fondó de les Neus. 

El Ple de l’Acadèmia Valenciana de la Llengua, va adoptar acord en què informava favorablement el canvi de denominació proposat.

La Llei 4/1983, de 23 de novembre, de la Generalitat, d’Ús i Ensenyament del Valencià, disposa en l’article 15.1 que correspon al Consell de la Generalitat determinar els noms oficials dels municipis de la Comunitat Valenciana.

Per tant, vist l’expedient instruït per l’Ajuntament d’Hondón de las Nieves, per a la modificació de la denominació actual del municipi per la forma tradicional en valencià el Fondó de les Neus, en què s’acredita el compliment de les prescripcions exigides en la legislació vigent, a proposta del conseller de Justícia, Interior i Administracions Públiques
i prèvia deliberació del Consell de la Generalitat en la reunió del dia 2 de desembre de 2005,

Article únic

El municipi d’Hondón de las Nieves, de la província d’Alacant, adoptarà la denominació tradicional en valencià del Fondó de les Neus. Les referències que a l’antic nom hagueren realitzat els òrgans de l’Estat i altres organismes públics s’entendran fetes, a partir de la publicació del present decret en el Boletín Oficial del Estado, a la nova denominació.

Contra el present decret, que posa fi a la via administrativa, procedeix interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l’endemà de la publicació d’este decret, de conformitat amb el que establixen els articles 48, 109.c) i 107.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa administrativa. Tot això sense perjuí que les persones interessades puguen exercir qualsevol altra via que estimen oportuna.

Castelló de la Plana, 2 de desembre de 2005

València, 8 de febrer de 1994

El president de la Generalitat,

FRANCISCO CAMPS ORTIZ

El conseller de Justícia, Interior i Administracions Públiques,

MIGUEL PERALTA VIÑES

Decrets que regulen l'alteració dels topònims valencians
 Decret 74/1984, de regulació de l'alteració del nom dels municipis valencians
 Decret 58/1992, de regulació de l'alteració del nom dels municipis valencians

Enllaços relacionats amb el decret i el municipi

 Decret 23/2007 sobre el canvi de denominació oficial d’aquest mateix municipi, que oficialitza la forma del topònim bilingüe el Fondó de les Neus / Hondón de las Nieves
 La publicació del decret al Diari Oficial de la Generalitat Valenciana, DOGV
 El municipi del Fondó de les Neus a la Viquipèdia
 La pàgina web de l'Ajuntament del Fondó de les Neus

Enllaços diversos
 Llista dels municipis del País Valencià
 Llista dels municipis del País Valencià que han adaptat el topònim en valencià
 Llista dels municipis del País Valencià que tenen el topònim oficial diferent de la forma tradicional en valencià
 Llista dels decrets que oficialitzen els topònims en valencià
 Llista de l'Acadèmia Valenciana de la Llengua dels municipis valencians
 Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
 Llei d'ús i ensenyament del valencià
 Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV
 

Dret lingüístic
Dret valencià
Toponímia del País Valencià
2005